CELEX: 62021CN0581
Language: el
Date: 2021-09-21 00:00:00
Title: Υπόθεση C-581/21 P: Αναίρεση που άσκησαν στις 21 Σεπτεμβρίου 2021 οι Ryanair DAC και Laudamotion GmbH κατά της διατάξεως που εξέδωσε το Γενικό Δικαστήριο (τρίτο τμήμα) στις 12 Ιουλίου 2021 στην υπόθεση T-866/19, Ryanair και Laudamotion κατά Επιτροπής

15.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/31
            
         
      Αναίρεση που άσκησαν στις 21 Σεπτεμβρίου 2021 οι Ryanair DAC και Laudamotion GmbH κατά της διατάξεως που εξέδωσε το Γενικό Δικαστήριο (τρίτο τμήμα) στις 12 Ιουλίου 2021 στην υπόθεση T-866/19, Ryanair και Laudamotion κατά Επιτροπής
      (Υπόθεση C-581/21 P)
      (2021/C 462/36)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσες: Ryanair DAC, Laudamotion GmbH (εκπρόσωποι: E. Vahida, avocat, S. Rating, abogado, και Ι.-Γ. Μεταξάς-Μαραγκίδης, δικηγόρος)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Οι αναιρεσείουσες ζητούν από το Δικαστήριο:
      
                  —
               
               
                  να αναιρέσει την αναιρεσιβαλλόμενη διάταξη·
               
            
                  —
               
               
                  να αναπέμψει την υπόθεση ενώπιον του Γενικού Δικαστηρίου για να αποφανθεί εκ νέου·
               
            
                  —
               
               
                  να επιφυλαχθεί ως προς τα δικαστικά έξοδα της πρωτοβάθμιας και της αναιρετικής διαδικασίας.
               
            
         Λόγοι αναιρέσεως και κύρια επιχειρήματα
      
      Οι αναιρεσείουσες προβάλλουν δύο λόγους αναιρέσεως.
      Το Γενικό Δικαστήριο παραβίασε το δίκαιο της Ευρωπαϊκής Ένωσης και παραμόρφωσε τα πραγματικά περιστατικά, αφενός, κρίνοντας ότι η προτεραιότητα την οποία θεσπίζει ο κανονισμός περί διαθέσιμου χρόνου χρήσης στους κοινοτικούς αερολιμένες (1) ασκεί επιρροή σε σχέση με τον προσδιορισμό του αν οι κανόνες κατανομής της εναέριας κυκλοφορίας (2) συνεπάγονται λήψη εκτελεστικών μέτρων και, αφετέρου, μη λαμβάνοντας υπόψη τη συνήθη πορεία των πραγμάτων κατά τη διαπίστωση ότι επρόκειτο για εικονικό αίτημα των αναιρεσειουσών για λήψη εκτελεστικού μέτρου από τον υπεύθυνο κατανομής της εναέριας κυκλοφορίας.
      Επιπλέον, οι αναιρεσείουσες υποστηρίζουν ότι το Γενικό Δικαστήριο δεν αιτιολόγησε τις διαπιστώσεις στις οποίες προέβη στην αναιρεσιβαλλόμενη διάταξη.
      
         (1)  Κανονισμός (ΕΟΚ) 95/93 του Συμβουλίου, της 18ης Ιανουαρίου 1993, σχετικά με τους κοινούς κανόνες κατανομής του διαθέσιμου χρόνου χρήσης (slots) στους κοινοτικούς αερολιμένες (EE 1993, L 14, σ. 1).
      
         (2)  Εκτελεστική απόφαση (ΕΕ) 2019/1585 της Επιτροπής, της 24ης Σεπτεμβρίου 2019, σχετικά με τη θέσπιση κανόνων κατανομής της εναέριας κυκλοφορίας σύμφωνα με το άρθρο 19 του κανονισμού (ΕΚ) αριθ. 1008/2008 του Ευρωπαϊκού Κοινοβουλίου και του Συμβουλίου στους αερολιμένες Schiphol του Άμστερνταμ και Lelystad του Άμστερνταμ [κοινοποιηθείσα υπό τον αριθμό C(2019) 6816] (ΕΕ 2019, L 246, σ. 24).